**FORRETNINGSORDEN OSLO KrF**

**1. Delegatene**

Stemme- og talerett

Full tale-, forslags- og stemmerett har delegater valgt av KrF-lagene i fylket, KrFU, KrF Kvinner og KrF Senior og fylkesstyret med stortingsrepresentant, bystyremedlemmer. Alle delegater må ha betalt forfalt kontingent registrert KrF sentralt og være medlem av Oslo KrF.

Talerett har ansatte og inviterte gjester.

I den generelle debatten etter gjestetaler har alle medlemmer av Oslo KrF talerett. Under selve årsmøteforhandlingene kan medlemmer gis talerett.

Stemmeberettigede

Møtedirigentene skal til enhver tid ha oversikt over hvor mange stemmeberettigede det er i salen. Det skal foretas navneopprop ved starten av fylkesårsmøtet og forlater en delegat salen må delegatnummeret leveres sekretærbordet/dirigentbordet.

**2. Konstituering**

Under punktet konstituering foretas det

* godkjenning av innkalling og saksliste
* valg av ordstyrere/møtedirigenter
* valg av møtesekretærer, tellekorps, protokollunderskrivere
* resolusjonskomité utpekes av fylkesstyret
* godkjenning av forretningsorden
* to referenter som fordeler arbeidet mellom seg.

Protokollen føres fortløpende og skal inneholde

* hvem som er tilstede
* antall stemmeberettigede
* hvilke saker som blir behandlet
* alle forslag som framsettes
* alle vedtak som fattes og stemmetall der dette er aktuelt.

Protokollunderskriverne godkjenner protokollen etter årsmøtet.

**3. Behandling av forslag**

Alle forslag, unntatt til forretningsorden, skal leveres skriftlig. Alle forslag skal være undertegnet av den som fremmer det. Forslag kan ikke framsettes etter at strek er satt, unntatt til forretningsorden. Før strek settes, skal ordstyrer referere forslag som ikke er framsatt fra talerstolen, og det skal gis anledning til å levere forslag.

**4. Avstemming**

Avstemming skjer skriftlig dersom det kreves av én eller flere.

Valg

Valgkomiteens leder får innledningsvis fem minutter til å redegjøre for komiteens innstilling.

Kandidater på valg skal presenteres. Det kan gjøres skriftlig på forhånd. Om kandidatene presenteres på møtet kan kandidaten ha en selvpresentasjon eller en annen kan anbefale/presentere kandidaten. Det skal ikke være mer enn en presentasjon av hver kandidat.

Valg avgjøres med simpelt flertall

De som får flest stemmer blir valgt

Stemmesedler som ikke er korrekt utfylt blir forkastet. Tellekorps samler inn stemmesedler, teller opp og tellekorpsets leder avgir skriftlig resultat til dirigentbordet.

**5. Taletid**

Delegatene skal bruke talerstolen/mikrofon. Forslag som fremmes skal refereres innen tilmålt taletid. Taletid settes til 3 minutter for første innlegg og 2 minutter for øvrige innlegg fra samme representant, dersom ikke annet er bestemt.

Det er anledning til 2 replikker og 1 svarreplikk på 1 minutt til hvert innlegg. Dirigentene framsetter begrensning av taletiden og anledning til replikker når tidsplanen tilsier det.

Når deltakerne ønsker ordet til innlegg, tilkjennegis det ved at delegatkortet rekkes i været. Ved replikk, holdes delegatkortet pluss to fingre i været.

Ingen kan ha ordet til forretningsorden mer enn to ganger i samme forretningsdebatt. Ordet til forretningsorden må ikke overskride 1 minutt.

**6. Resolusjoner**

Innledende behandling

De innsendte resolusjonsforslagene skal være tilgjengelig for hver delegat senest når møtet begynner. Fristen for nye resolusjonsforslag settes umiddelbart etter at årsmøtet har konstituert seg.

Innledningsvis får resolusjonskomiteens leder inntil fem minutter til å redegjøre for komiteens innstilling. Hver forslagsstiller gis deretter inntil tre minutter til å presentere sin resolusjon. Det gis ikke adgang til replikker under presentasjonsrunden.

Det skal først avgjøres hvor mange resolusjoner som skal behandles av møtet. Hvis det finnes avvikende forslag til resolusjonskomiteens innstilling, skal disse leveres skriftlig til dirigentene.

Hvis det foreligger flere resolusjonsforslag enn vedtatt antall, åpnes det deretter for debatt om hvilke resolusjoner som skal behandles. Når siste taler har holdt sitt innlegg, går møtet til votering. Hver delegat prioriterer innenfor det vedtatte antall resolusjoner.

Realitetsbehandling

Resolusjonskomiteens leder gis inntil tre minutter før behandlingen av hver resolusjon til å presentere eventuelle endringsforslag til teksten. Endringsforslag som kommer i løpet av debatten må leveres skriftlig til møteleder og være underskrevet av forslagsstiller/forslagsstillere. Den opprinnelige resolusjonen, uten endringer, skal alltid være tilgjengelig for delegatene.

Hvis det er flere endringsforslag til en resolusjon setter møteleder hvert forslag under votering. Voteringsorden må være oppgitt og godtatt på forhånd. Til slutt tas hele resolusjonen, med de endringene som er vedtatt, opp til votering.